**Kajaani** (en sueco *Kajana*) é unha cidade de Finlandia. Está localizada no centro do país, ao sueste do Lago Oulu (en finés *Oulujärvi*), que drena ao golfo de Botnia a través do Río Oulu (en finés *Oulujoki*). É o centro e capital da rexión de Kainuu, da cal é tamén a cidade máis poboada. Limita cos concellos de Paltamo e Sotkamo, ambos pertencentes á súa mesma rexión, Pyhäntä, Siikalatva e Vaala, pertencentes á rexión de Ostrobotnia do Norte, e Sonkajärvi e Vieremä en Savonia do Norte. A día 31 de agosto de 2019 tiña unha poboación de 36 840 habitantes.

A cidade fundouse no século XVII, alimentada polo crecemento da industria do alcatrán. Sucumbiu ante as forzas rusas durante a Gran Ira do século XVIII, que destruíu o castelo de Kajaani en 1716. Hoxe en día, a economía local está impulsada principalmente polas industrias do serradoiro, a madeira para construción e a industria papeleira, aínda que a fábrica de papel de UPM Kymmene en Kajaani, a principal empresa que proporcionaba traballo dende 1907 ata 2008, está agora pechada. A igrexa de Kajaani foi construída en 1896 en estilo neogótico polo arquitecto Jac Ahrenberg, substituíndo a unha igrexa anterior. O Teatro Municipal de Kajaani fundouse en 1969.

Kajaani é a casa de dous equipos de fútbol, AC Kajaani e Kajaanin Haka, e do equipo de hóckey sobre xeo Hokki. A Universidade de Ciencias Aplicadas de Kajaani foi fundada en 1992.

Historia
--------

Kajaani foi unha das cidades fundadas en 1651 polo Gobernador Xeral Sueco de Finlandia, Per Brahe. Nesta época, a rexión de Kainuu -como rexión madeireira- era unha importante produtora de alcatrán derivado do pino, e o comercio de alcatrán foi a súa principal industria. Os barrís de alcatrán foron embarcados no Oulujärvi e trasladados á cidade de Oulu polo Oulujoki na costa do Golfo de Botnia do Mar Báltico. Dende aló, o alcatrán exportábase á Europa continental, onde era empregado como sellador e antirroturas para os cascos dos buques. En 1653-54 as sessions da corte do distrito de Kajaani e Sotkamo foron responsables de autorizar a construción dunha estrada entre Säräisniemi e Raahe, mellorando as comunicacións na rexión.

Representación do castelo de Kajaani realizada por Jac Ahrenberg en 1882.
Durante a Gran Ira no século XVIII, o castelo de Kajaani foi forzado á rendición por parte das forzas rusas. Os rusos volaron o castelo en marzo de 1716, e se encontra en ruínas dende aquela, sendo agora un monumento histórico famoso de Kajaani especialmente popular entre as persoas que visitan a cidade. O 17 de outubro de 1808, o xeneral Johan August Sandels gañou unha vitoria clave no sur de Kajaani, preto de Iisalmi, na batalla de Koljonvirta durante a guerra finlandesa, cando o seu exército de tan só 1 800 efectivos derrotou a máis 6 000 rusos. Hai un monumento na marxe oriental do río que marca o lugar onde capron o tenente Jakob Henrik Zidén e o Senegal de división Mikhail Petrovich Dolgorukov fell.

A principios de 1833, o médico Elias Lönnrot, máis coñecido pola súa compilación do *Kalevala*, a epopea nacional de Finlandia, foi nomeado médico do distrito de Kajaani e asignado para axudar a loiter contra a epidemia de febre tifoide e cólera que se desataron durante a década de 1930. A enfermidade era difícil de tratar e pronto el mesmo caeu de febre tifoide a finais de febreiro de 1833, mais recuperouse. Kajaani viuse gravemente afectada pola fame de 1867-1868 que devastou gran parte de Finlandia, mais a cidade recuperouse progresivamente e en torno a finais do scull medrara en máis de 1 200 habitantes. A casa do concello de Kajaani foi construído en 1831, antiga biblioteca municipal en 1852, a primeira escola elemental de Kainuu en 1883, e a Igrexa de Kajaani en 1896, xa que se convertera nun atentamento importante.

A principios do século XX, Kajaani comezou a industrializarse e a cidade comezou o seu crecemento. A industria do papel despegou especialmente nesta época en Kajaani. A fábrica de papel de Kajaani foi construída en 1907 e estaba dirigida pola empresa Kajaani Oy, que posuía un capital de 5 000 000 marcos en 1948. Kajaani Oy foi finalmente adquirida por Balmet en 1983, e creouse a empresa subsidiariaKajaani Electronics. A central eléctrica Ämmäkoski foi construída no río en 1917 pola Kajaanin Puutavara Osakeyhtiö, e experimentou unha serie de reformas na década de 1940 realizadas polo arquitecto Eino Pitkänen.

A cidade experimentou un crecemento demográfico na década de 1960, chegando ata os 14 600 habitantes. O desenvolvemento industrial da década de 1970, xunto coa fusión co concello rural de Kajaani, Kajaanin maalaiskunta, en 1977, levou á cidade a un aumento da súa poboación ata os 34 574 habitantes en 1980. O concello de Vuolijoki se uniu ao de Kajaani a principios de 2007.

En 2012 produciuse un verquido de petróleo en Kajaani. 110 000 litros de auga con petróleo filtráronse a un río e finalmente desembocaron no lago Oulu.

Xeografía
---------

Jormuanlahti Bay, Kajaani
Kajaani está situada no centro de Finlandia, ao sur do lago Oulujärvi, que desemboca no Golfo de Botnia por medio do río Oulujoki. Encóntrase a 558 km ao nordés de Helsinqui, 170 km ao norte de Kuopio, e 182 km ao sueste de Oulu. Entre as vilas veciñas están Jormua, Koutaniemi, Kuluntalahti, Lahnasjärvi, Lehtovaara, Linnantaus, Mainua, Murtomäki e Paltaniemi. Entre os distritos de Kajaani encóntranse: Heinisuo, Hetteenmäki, Hoikankangas, Huuhkajanvaara, Katiska, Kettu, Komiaho, Kuurna, Kylmä, Kättö, Kätönlahti, Laajankangas, Lehtikangas, Lohtaja, Nakertaja, Onnela, Palokangas, Petäisenniska, Puistola, Purola, Soidinsuo, Suvantola, Teppana, Tihisenniemi, Tikkapuro, Variskangas e Yläkaupunki.

Kajaani encóntrase á beira do río Kajaani, entre os lagos Oulujärvi, que desemboca no golfo de Botnia a través do río Oulu, e Nuasjärvi. Entre Kajaani e Oulujärvi están os lagos menore de Sokajärvi e Paltajärvi, que permanecen conxeados durante o inverno. Paltajärvi está situado entre o río Kajaani e Oulujärvi. Os ríos Kajaani e Vuolijoki son notables pola súa pesca. A illa Cuco (Käkisaari) encóntrase no lago Oulu ao noroeste da cidade e nela hai casas residenciais e ao redor de 150 casas de verán e apartamentos para vacacións, e illa Toukka está situada na parte oriental do lago. Tamén dentro do municipio encóntrase o lago de 34,7 km2 Laakajärvi, un lago cunha profundidade máxima de 25 m, que é unha área importante de aniñamento para o gaivotón e a aguia peixeira.

A área circundante está dominada predominantemente por bosques de coníferas, con bidueiros de folla ancha e bosces de amieiros nalgunhas das beiras e regatos máis empinados. Unha análise da vexetación de Kajaani de principios do século XX rexistrou 385 especies diferentes de plantas vasculares. A reserva natural de Talaskangas, cun bosque natural case prístino e en torno a 50 especies salvaxes diferentes, está na área local de Vieremä e Sonkajärvi. O rexistro planificouse na década de 1980, mais activistas medioambientais evitaron a explotación a través do lobbying. A reserva foi establecida formalmente en 1994.

### Clima

A estación de Kajaani en xaneiro. As nevadas son frecuentes nos meses de inverno.
Kajaani se encontra nunha zona de clima subártico, mais a proximidade do Mar Báltico e os ventos temperados do océano Atlántico lle aportan un clima máis suave que o da meirande parte dos lugares desa latitude. Os veráns sons frescos, e o mes máis caloroso adoita ser xullo, cunha temperatura máxima media que chega ata os 20 °C, aínda que durante en fortes vagas de calor téñense acadado temperaturas máximas de 31 °C en xullo e agosto. Os veráns tamén adoitan rexistrar a maior cantidade de choivas, acadando o seu máximo en xullo con 99 mm. As choivas son bastante frecuentes durante todo o ano, non habendo estación seca. Os invernos poden ser duros e a temperatura pode descender por baixo dos −30 °C. A estación fría dura normalmente dende o 11 de decembro ata o 8 de marzo, cunha temperatura máxima media por baixo dos -3 °C, e sendo o mes con máis precipitacións en forma de neve o de xaneiro.

|  Kajaani(1981-2010) |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Ano |
| Temperatura máxima absoluta (°C) | 6 | 5 | 11 | 21 | 27 | 30 | 31 | 31 | 28 | 15 | 10 | 6 | **31** |
| Temperatura máxima media (°C) | -8 | -7 | -1 | 5 | 12 | 18 | 20 | 17 | 12 | 5 | -2 | -7 | **5,3** |
| Temperatura mínima media (°C) | -14 | -14 | -10 | -4 | 2 | 8 | 11 | 9 | 5 | 0 | -6 | -11 | **-2** |
| Temperatura mínima absoluta (°C) | -41 | -37 | -35 | -25 | -11 | -3 | 3 | -3 | -7 | -22 | -26 | -35 | **-41** |
| Precipitacións (mm) | 19,1 | 18,8 | 18.8 | 16 | 22,8 | 38,8 | 42,5 | 48,8 | 29,1 | 31,1 | 24,3 | 21 | **331,1** |
| *Fontes: MSN Weather e Weatherbase* |

Demografía
----------

A 31 de agosto de 2019, Kajaani tiña unha poboación de 36 840 habitantes, dos cales 18 517 eran mulleres e 18 323 homes. A cidade conta cun total de 865 persoas residentes que prceden doutros países. A superficie total do municipio é de 2 263,99 km2, dos cales 429,26 km2 son auga, tendo unha densidade de poboación de 20,3 hab/km2 en 2017.

Polo que se refire á lingua, o finés é a lingua maioritaria cunha porcentaxe do 96,5% de falantes, o sueco non é oficial na cidade e é falado polo 0,1% da poboación, mentres que o 3,4% falan outras linguas distintas das anteriores.


| Evolución da poboación de Kajaani (1980–2015) |
| --- |
| Ano |  |  | Poboación |  |
| 1980 |    | 38 016 |
| 1985 |    | 39 416 |
| 1990 |    | 39 577 |
| 1995 |    | 39 827 |
| 2000 |    | 38 912 |
| 2005 |    | 38 217 |
| 2010 |    | 38 157 |
| 2015 |    | 37 622 |
| Fonte: Tilastokeskus. |

Igrexa de Vuolijoki.
A poboación do municipio reside maioritariamente no centro urbano. A poboación de Kajaani en 2017 de acordo cos distintos núcleos que conforman o concello é a seguinte:

| # | Núcleo | Censo(31/12/2017) |
| --- | --- | --- |
| 1 | **Kajaanin keskustaajama** | 30 028 |
| 2 | Haja-asutusalue | 4 393 |
| 3 | Otanmäki | 650 |
| 4 | Kirkkoaho | 622 |
| 5 | Kuluntalahti | 512 |
| 6 | Vuolijoen kirkonkylä | 410 |
| 7 | Tuntematon | 328 |
| 8 | Paltaniemi | 296 |

### Apelidos máis comúns

Os apelidos máis comúns en Kajaani e a súa frecuencia en 2014:

| # | Apelido | Incidencia | Frecuencia |
| --- | --- | --- | --- |
| 1 | Heikkinen | 1 339 | 1:27 |
| 2 | Karjalainen | 996 | 1:36 |
| 3 | Korhonen | 850 | 1:42 |
| 4 | Kemppainen | 821 | 1:44 |
| 5 | Leinonen | 776 | 1:47 |
| 6 | Moilanen | 572 | 1:63 |
| 7 | Karppinen | 486 | 1:74 |
| 8 | Juntunen | 453 | 1:80 |
| 9 | Tolonen | 412 | 1:88 |
| 10 | Väisänen | 359 | 1:101 |

Goberno
-------

Casa do concello de Kajaani.
A corporación municipal de Kajaani está integrada por 51 persoas. De acordo cos resultados das eleccións municipais de 2017, nas que se rexistrou unha participación do 49,3%, a composición da cámara municipal de Kajaani é a seguinte:

| Partido |
| --- |
| Votos | % | Asentos | ± |
|  | Partido de Centro | 3 945 | 26,8 | 14 | +1 |
|  | Alianza de Esquerda | 2 951 | 20,0 | 10 | +2 |
|  | Partido de Coalición Nacional | 2 197 | 14,9 | 8 | 0 |
|  | Partido Socialdemócrata | 2 021 | 13,7 | 7 | 0 |
|  | Finlandeses Auténticos | 1 715 | 11,6 | 6 | -3 |
|  | Liga Verde | 1 351 | 9,2 | 5 | +3 |
|  | Demócrata-Cristiáns | 442 | 3,0 | 1 | 0 |
|  | Others | 120 | 0.8% | 0 | 0 |
| **Total** | 14742 |  | 51 |  |
|

O presidente da cámara municipal é Miikka Kortelainen, da Alianza de Esquerda, mentres que o presidente do goberno municipal é Teuvo Hatva, do Partido de Centro. Dende 2009 o alcalde da cidade é Jari Tolonen,

Economía
--------

A esquina das rúas Kauppakatu e Kirkkokatu.
Os ingresos presupostados de Kajaani en 1996 foron de 930 millóns FIM. Anteriormente na súa historia, Kajaani fora un próspero centro da industria do alacrán. Nos nosos días consérvase unha canle construída en 1846 especificamente para o transporte do alcatrán fóra da cidade.

Na actualidade a economía local está impulsada principalmente polas industrias do serradoiro, a madeira para a construción e o papel. A fábrica de papel de Kajaani, fundada en 1907 por Kajaani Oy (ex Kajaanin Puutavara Osakeyhtio), foi o maior empregador privado en Kajaani. As fábricas encóntrase na beira do río, en Tihisenniemi. Construíron unha nova máquina de papel na cidade en 1980 que tiña unha proxección para producir 170 000 toneladas anuais.. Kajaani Oy foi adquirida finalmente por Valmet en 1983, e formouse a subsidiaria Kajaani Electronics. Kajaani Electronics foi citada como "un dos principais fabricantes de sensores e analizadores especializados para a industria da celulosa e o papel" en 1990. 
Cando a fábrica de papel foi adquirida por UPM Kymmene en 1989 converteuse na terceira compañía de papel máis grande de Finlandia. Pechou en 2008 por falta de rentabilidade e polos altos custos enerxéticos, mais dende aquela continuou as súas operacións, e foi vendida a Pölkky Oy en 2012.

Central eléctrica de Ämmäkoski no río.
A principios da década de 1970 construíuse unha fábrica de produtos electrónicos, e a empresa Kajaani Automation fundouse en 1980. A partir de 1999 a industria da turba en Kajaani gañou medio millón de marcos finlandeses anuais. Unhas 222 hectáreas están destinadas á produción de turba, coa empresa privada Vapo Oy contratada para explotala e abastecer á central eléctrica.

Segundo os datos de 1999, Kajaani gaña tres millóns de marcos finlandeses cada ano na venda de produtos forestais, e tamén recibe uns ingresos considerables das actividades relacionadas co turismo nos seus bosques. A pesca tamén contribúe aos ingresos das persoas da cidade. Kajaani tiña en 2012 tres hoteis principais, o Scandic Kajanus Kajaani de 191 habitacións, o Hotel Kajaani e o Original Sokos Hotel Valjus, aínda que a casa señorial de Karolineburg ofrece na actualidade servizo de hotel con 20 habitacións. O restaurante *Sirius*, citado en 2010 como o mellor restaurante da cidade, ofrece cociña finlandesa, e está situado nun antigo edificio do goberno que acolleu reunións entre Leonid Brezhnev e Urho Kekkonen. Tamén salienta a presenza do restaurante chinés *Golden Dragon*, o restaurante de comida española *Torero*, *Hospoda Kourna* e *Pikantti*.

O Hospital Central de Kainuu, que serve a toda a rexión, está situado en Kajaani.. Aberto en 1968, conta con varios departamentos médicos especializados e traballan en cooperación co Hospital Universitario de Oulu. A cidade tamén contaba en 2003 cunha clínica oftálmica.

A Brigada Kainuu, unha unidade do exército finlandés creada en 1966, é o terceiro empregador da cidade. A brigada adestra a 4 000 recrutas cada ano e dá emprego a 500 persoas de persoal militar e 90 civís.

Lugares de interese
-------------------

As ruínas do castelo de Kajaani.
Igrexa de Kajaani.
O castelo de Kajaani, situado unha illa do río Kajaani no centro da cidade, construíuse orixinalmente en 1604 por encargo de Carlos IX de Suecia. O castelo exerceu como centro administrativo, prisión, base militar e refuxio para a cidadanía. A casa do con cello de Kajaani, situado en Raatihuoneentori (en galego Praza do Concello), construíuse segundo o deseño de Carl Engel en 1831 cunha torre do reloxo central na azotea. Foi restaurado en 1990, momento no que foi pintado de cor amarela ocre.

A igrexa de Kajaani foi construída en 1896 en estilo neogótico polo arquitecto Jac Ahrenberg. Substituíu a unha igrexa anterior, ocupando o lugar no que esta fora construída en 1656 e destruída polos rusos en 1716 no tempo no que se destruíu tamén o castelo de Kajaani. A segunda igrexa foi construída entre 1734 e 1735, e serviu de parroquia durante 160 anos ata que foi remplazada pola nova igrexa de Ahrenberg. A igrexa, feita de madeira, ten tres naves e presenta un delicado e delgado campanario. Está decorada con tallas en estilo gótico inglés. A Igrexa Ortodoxa de Kajaani (*Kajaanin ortodoksinen seurakunta*), que conta cunha comunidade de aproximadamente 1 880 persoas, ten a súa sede na Igrexa da Transfiguración de Cristo en Kajaani. A construción da igrexa finalizou en 1959 co deseño de Ilmari Ahonen. Contén murais pintados por Petros Sasaki e Alkiviadis Kepolas. No suburbio de Paltaniemi encóntrase unha igrexa, construída orixinalmente en 1599, está considerada o centro rexional da Igrexa Luterana.

Hai unha mesquita na cidade, que é o centro da comunidade islámica da rexión de Kainuu, que en 2017 contaba cunha comunidade de 235 persoas. A casa de Eino Leno House, que alberga unha cafetería, foi construída en 1978 para homenaxear ao famoso poeta Eino Leino. Keisarintalli, unha corte de madeira, foi empregada como pensión para o tsar Alexandre I de Rusia durante a súa viaxe a Finlandia en 1819. Tamén salienta o Memorial Urho Kekkonen, adicado ao oitavo presidente de Finlandia, Urho Kekkonen. O monumento de oito metros de altura foi obra do escultor Pekka Kauhanen e foi inaugurado o 3 de setembro de 1990, exactamente 90 anos despois do nacemento de Kekkonen.

Cultura
-------

O Teatro Municipal de Kajaani (Kajaanin Kaupunginteatteri), fundado en 1969, acolle representacións teatrais e concertos, vistas xeralmente por en torno a 200 persoas. O Museo de Arte de Kajaani (*Kajaanin taidemuseo*), localizado nun edificio que fora unha comisaría de policía que está conectado coa antiga casa do concello, fundouse en 1993 e está centrado na arte moderna finlandesa. O Museo de Kainuu (*Kainuun museo*) expón información relativa á industria do alcatrán, o *Kalevala* (a epopea nacional finlandesa) e o escritor Elias Lönnrot e outras no andar baixo, e frecuentemente acolle exposicións temporais no andar superior.

Os eventos culturais anuais máis importantes de Kajaani son o Kajaanin Runoviikko (Semana da Poesía de Kajaani), orixinalmente coñecida como Sana ja Sävel, e o Kainuun JazzKevät (Primavera de Jazz de Kainuu).

Medios de comunicación
----------------------

Radio Kajaus, unha das emisoras de radio locais máis antigas de Finlandia, comezou as súas emisións en 1989, e continúa a ser unha das poucas radios completamente independentes de Finlandia. Kainuu Radio, que pertence á Yle, emite de luns a venres de 6:30 a 17:00 h.

Polo que respecta á prensa escrita, o *Kainuun Sanomat* edítase na cidade de Kajaani dende 1917.

Educación
---------

Biblioteca Móbil en Kajaani.
A cidade acolle a Universidade de Ciencias Aplicadas de Kajaani, unha pequena universidade de ciencias aplicadas fundada en 1992. Ofrece cursos de Actividades Turísticas, Sistemas de Información, Enfermaría e Atención Médica, Enxeñería Mecánica e de Minas, e Negocios e Innovación, e ofrece oito licenciaturas e cinco programas de máster. O Centro de Investigación para o Desenvolvemento do Ensino e a Aprendizaxe no Consorcio da Universidade de Kajaani está asociado á Universidade de Oulu. Hai tamén un instituto politécnico, que tiña un alumnado en torno ás 653 persoas a mediados da década de 1990.

O Instituto de Música de Kainuu, xestionado polo gobermo, foi fundado en 1957 e forma parte do Centro de Congresos e Cultura Kaukametsä. É un dos institutos musicais máis grandes de Finlandia, cun alumnado en torno ás 900 persoas de toda a rexión de Kainuu en 2014. O departamento de baile do Instituto de Música de Kainuu, Ballet Kaukametsä foi fundado en 1975 e ensina danza a persoas de diferentes idades. A biblioteca municipal encóntrase na rúa Kauppakatu e conta con acceso libre a Internet, Kajaani conta ademais cun servizo de biblioteca móbil.

Deporte
-------

Exterior do Kajaanin jäähalli, fogar do Hokki, o equipo de hóckey sobre xeo local.
O equipo local de hóckey sobre xeo, o Hokki, na tempada 2019-20 xoga na Mestis (segunda categoría do hóckey sobre xeo finlandés) logo de ascender como campión da Suomi-sarja (terceira categoría) na tempada 2018-19, á que descendera dende a Mestis por motivos económicos ao finalizar a tempada 2016-17. O Hokki chegou a proclamarse campión da Mestis na tempada 2006-07, aínda que renunciou a disputar a promoción á máxima categoría, a SM-liiga. O Hokki xoga os seus partidos como local no Kajaanin jäähalli, un pavillón inaugurado en 1989 e con capacidade para 2 372 persoas.

Kajaani conta con dous equipos de fútbol masculino, o AC Kajaani e o Kajaanin Haka. O AC Kajaani foi fundado en 2006 logo da fusión do FC Tarmo e o Kajaanin Palloilijat (KaPa) e en 2018 competiu na Ykkönen (segunda categoría) Outro equipo destacado da cidade é o Kajaanin Haka, fundado en 1953 e que en 2018 competiu na Kolmonen (cuarto nivel). Tanto o AC Kanaani como o Haka xogan os seus partidos como locais no Kajaanin liikuntapuisto. En categoría feminina está o FC Wimma, fundado en 2007 e que en 2018 competiu na Naisten Kakkonen, a terceira categoría do fútbol feminino en Finlandia, xoga tamén os seus partidos como local no Kajaanin liikuntapuisto.

Existe un hipódromo na cidade, o Kajaanin ravirata, situado a uns 10 km ao norte do centro de Kajaani en Kuluntalahden, que acolle competicións durante os meses do verán. Foi construído en 1975 e reformado entre 2006 e 2010, momento se reparou a pista e completouse o restaurante e as oficinas, entre outras reformas.

Kajaani conta con rutas de sendeirismo, pistas de esquí, ximnasios, e pistas deportivas ao longo do municipio. Pöllyvaara os outeiros de Vimpeli son notables áreas locais para a práctica do esquí, e son frecuentadas por turistas durante os meses de inverno. A pesca é popular ao longo das beiras do río. No municipio hai tamén un campo de golf, e tamén varios pavillóns de baile na cidade.

Algúns deportistas destacados nados en Kajaani son o campión do mundo e medallista olímpico en bíatlon Henrik Flöjt, o dobre medallista olímpico en combinada nórdica Jouko Karjalainen, o medallista olímpico en tiro ao prato Marko Kemppainen, o esquiador campión do mundo Matti Heikkinen, o campión do mundo de esquí nórdico Pekka Suorsa, o campión de Europa de judo Jorma Korhonen, ou o medallista no mundial júnior de hóckey sobre xeo Tommi Leinonen.

Transporte
----------

A intersección de Sotkamontie, Sudensuu e Tornitie en Kajaani.
Hai un servizo diario de autobús entre Kajaani, Oulu, Kemijärvi e Rukatunturi, e a liña n.º 4 circula cada hora durante os días da semana dende Pohjolankatu en Kajaani a Paltaniemi. Durante os meses do verán hai un servizo de cruceiro que opera entre Joensuu e Nurmes. A estación de tren de Kajaani inaugurouse en 1905, cando se rematou a liña ferroviaria de Iisalmi a Kajaani como extensión do liña ferroviaria de Savonia. O edificio da estación foi deseñado por Gustaf Nyström. A zona de vías da estación foi profundamente reformada en 2005, cando se electrificou a liña ferroviaria de Iisalmi a Kontiomäki. Catro trens chegan diariamente dende Helsinqui vía Kouvola e Kuopio, cunha duración de viaxe de entre sete e dez horas dependendo do tren. Hai tamén trens diarios a Joensuu, e trens de conexión entre Nurmes e Kajaani.

O aeroporto de Kajaani.
O aeroporto de Kajaani, situado a aproximadamente oito quilómetros ao noroeste de Kajaani, na zona de Paltaniemi, é o principal aeroporto local. Está operado por Finavia, e tamén satisfai as necesidades da aviación xeral non comercial. A construción do aeroporto comezou en 1939 e a pista completouse en outono, mais debido á guerra de inverno o resto das obras paralizáronse e non abriu por completo ata o 22 de xuño de 1956. En 2017 o aeroporto tivo unha afluencia de 84 724 pasaxeiros.

Kajaani encóntrase a algo máis de 180 km das cidades de Oulu e Kuopio. As principais vías de comunicación por estrada da cidade son:

* Valtatie 5 (Helsinqui-Heinola–Kuopio–Kajaani–Kuusamo–Sodankylä)
* Valtatie 6 (Helsinqui–Kouvola–Imatra–Joensuu–Nurmes–Kajaani)
* Valtatie 22 (Kajaani–Oulu)
* Valtatie 28 (Kajaani–Kärsämäki–Kokkola)
* Kantatie 76 (Kajaani–Kuhmo)
* Kantatie 78 (Paltamo–Pudasjärvi–Rovaniemi)
* Kantatie 89 (Kontiomäki–Vartius–Kostamus)

Cidades irmás
-------------

Kajaani está irmandada con:

| Cidade | País | Ano | Ref. |
| --- | --- | --- | --- |
| Östersund | Suecia Suecia | 1943 |  |
| Rostov-on-Don | Rusia Rusia | 1956 |  |
| Schwalm-Eder-Kreis | Alemaña Alemaña | 1973 |  |
| Nyíregyháza | Hungría Hungría | 1981 |  |
| Marquette | Estados Unidos de América Estados Unidos | 1997 |  |
| Jiujiang |  República Popular da China | 2006 |  |
| Bayonne |  Francia | 2008 |  |

Notas
-----

1. ↑  Riis, Thomas; Büthe, Julia-K. (1 de agosto de 2000). *Studien zur Geschichte des Ostseeraumes III* (en alemán). www.verlag-ludwig.de. p. 51. ISBN 978-87-7838-260-3.
2. ↑  *Finland* (en inglés). Lonely Planet. 2003. p. 273. ISBN 9781740590761.
3. ↑  "The Tar canals Koivukoski and Ämmakoski" (en inglés). kanaler.arnholm.nu. Arquivado dende o orixinal o 03 de febreiro de 2019. Consultado o 2 de febreiro de 2019.
4. ↑  Lamberg, Marko; Hakanen, Marko; Haikari, Janne (2011). *Physical and Cultural Space in Pre-industrial Europe: Methodological Approaches to Spatiality* (en inglés). Nordic Academic Press. p. 209. ISBN 978-91-85509-61-4.
5. 1 2 3 4  Norum, Roger (1 de xuño de 2010). *The Rough Guide to Finland* (en inglés). Rough Guides Limited. pp. 221–23. ISBN 978-1-84836-696-1.
6. ↑  "The battle of Virta Bro" (en inglés). Multi.fi. Consultado o 2 de febreiro de 2019.
7. 1 2  *Scandinavia* (en inglés). Nagel. 1958. pp. 112–4.
8. ↑  Mikaberidze, Alexander (1 de xaneiro de 2005). *Russian Officer Corps of the Revolutionary and Napoleonic Wars* (en inglés). Casemate Publishers. pp. 79–. ISBN 978-1-61121-002-6.
9. ↑  Pentikäinen, Juha (1 de xaneiro de 1999). *Kalevala Mythology, Revised Edition* (en inglés). Indiana University Press. p. 69. ISBN 0-253-21352-5.
10. ↑  Ahokas, Jaakko (1973). *A History of Finnish Literature* (en castelán). Taylor & Francis. p. 39. ISBN 978-0-87750-172-5.
11. ↑  "Paltaniemen kauffa kainuuseen" (PDF) (en finés). Kainuuneinoleinoseura-fi-bin.directo.fi. Consultado o 11 de decembro de 2014.
12. ↑  *Paper and Pulp Makers' Directory of Sweden, Norway, Denmark and Finland* (en inglés). 1948. p. 218.
13. 1 2  Raumolin, Jussi (1988). *Restructuring and internationalization of the forest, mining and related engineering industries in Finland* (en inglés). Elinkeinoelämän Tutkimuslaitos. p. 56.
14. ↑  "Koivukosken Voimalaitos" (en finés). Kniexp.org. Arquivado dende o orixinal o 03 de febreiro de 2019. Consultado o 2 de febreiro de 2019.
15. ↑  "Julkiset veistokset ja muistomerkit" (en finés). Kajaani. Arquivado dende o orixinal o 03 de febreiro de 2019. Consultado o 2 de febreiro de 2019.
16. 1 2 3  "General" (en inglés). Kajaani. Arquivado dende o orixinal o 22 de marzo de 2015. Consultado o 2 de febreiro de 2019.
17. ↑  Paxton, John (1 de agosto de 1982). *Statesman's Year-Book* (en inglés). St. Martin's Press. p. 459. ISBN 978-0-312-76097-7.
18. ↑  "Vuolijoki Art Noveau Church" (en inglés). visitkajaani.fi. Arquivado dende o orixinal o 03 de febreiro de 2019. Consultado o 2 de febreiro de 2019.
19. ↑  "Scope of Kajaani oil spill much larger". *Yle* (en inglés). 4 de maio de 2012. Consultado o 2 de febreiro de 2019.
20. 1 2  "Kajaani". *Google Maps*. Google. Consultado o 31 de xaneiro de 2019.
21. 1 2 3  Freyer-Lindner, Claudia (3 de xullo de 2012). *Finland MARCO POLO Travel Guide E-book* (en inglés). Mair Dumont Marco Polo. p. 64. ISBN 978-3-8297-8007-0.
22. ↑  "River Vuolijoki" (en inglés). kalallakainuussa.fi. Arquivado dende o orixinal o 09 de decembro de 2014. Consultado o 31 de xaneiro de 2019.
23. ↑  "Kajaanin Laakajärvi" (en finés). Sll.fi. 23 de setembro de 2003. Consultado o 12 de decembro de 2014.
24. ↑  Cody, Martin L. (28 de xuño de 1985). *Habitat Selection in Birds*. Academic Press. p. 106. ISBN 978-0-323-14013-3.
25. ↑  Blake, Sidney Fay (1961). *Geographical Guide to Floras of the World: An Annotated List with Special Reference to Useful Plants and Common Plant Names : Part II, Western Europe : Finland, Sweden, Norway, Denmark, Iceland, Great Britain with Ireland, Netherlands, Belgium, Luxembourg, France, Spain, Portugal, Andorra, Monaco, Italy, San Marino, and Switzerland*. U.S. Department of Agriculture. p. 90.
26. ↑  "Talaskangas historia" (en finés). Utinaturen.fi. Consultado o 11 de decembro de 2014.
27. 1 2  "Kajaani". Weatherspark.com. Consultado o 27 de decembro de 2018.
28. ↑  "Preliminary population by Month, Area, Sex and Information" (en inglés). Tilastokeskus. Arquivado dende o orixinal o 01 de xuño de 2020. Consultado o 1 de decembro de 2019.
29. ↑  "Preliminary population by Month, Area, Sex and Information (females)" (en inglés). Tilastokeskus. Arquivado dende o orixinal o 01 de xuño de 2020. Consultado o 1 de decembro de 2019.
30. ↑  "Citizens of foreign countries" (en inglés). Tilastokeskus. Consultado o 29 de decembro de 2018. [*Ligazón morta*]
31. ↑  "SUOMEN PINTA-ALA KUNNITTAIN1.1.2018" (PDF) (en finlandés e sueco). maanmittauslaitos.fi. Consultado o 27 de novembro de 2018.
32. ↑  "Population density / km²" (en inglés). Tilastokeskus. Consultado o 29 de decembro de 2018. [*Ligazón morta*]
33. ↑  "Share of Finnish speakers, % (2017)" (en inglés). Tilastokeskus. Consultado o 29 de decembro de 2018. [*Ligazón morta*]
34. ↑  "Share of Swedish speakers, % (2017)" (en inglés). Tilastokeskus. Consultado o 29 de decembro de 2018. [*Ligazón morta*]
35. ↑  "Share of foreign-language speakers, % (2017)" (en inglés). Tilastokeskus. Consultado o 29 de decembro de 2018. [*Ligazón morta*]
36. ↑  "Population 31.12. by Area, Information and Year" (en inglés). Tilastokeskus. Consultado o 29 de decembro de 2018. [*Ligazón morta*]
37. ↑  "Väestö 31.12. muuttujina Vuosi, Kunta ja taajama, Sukupuoli, Ikä ja Tiedot (2017)" (en inglés). Tilastokeskus. Arquivado dende o orixinal o 11 de setembro de 2019. Consultado o 29 de decembro de 2018.
38. ↑  "Most common surnames in Kajaani" (en inglés). forebears.io. Consultado o 2 de febreiro de 2019.
39. ↑  "Kuntavaalit 2017. Kajaani" (en finés). Ministerio de Xustiza de Finlandia. Consultado o 28 de decembro de 2018.
40. ↑  "Teuvo Hatva Kajaanin kaupunginhallituksen puheenjohtajaksi". *Kainuun Sanomat* (en finés). 5 de xuño de 2017. Arquivado dende o orixinal o 21 de novembro de 2018. Consultado o 28 de decembro de 2018.
41. ↑  "Kajaani tarvitsee yritysten houkutteluun viihdettäkin". *Yle* (en finés). 20 de maio de 2009. Consultado o 28 de decembro de 2018.
42. 1 2 3 4  *Management of Municipal Real Estate Property: Report* (en inglés). Consello de Europa. 1999. p. 48. ISBN 978-92-871-4164-4.
43. ↑  *Finnish Paper and Timber*. Finnish Paper and Timber Journal Publishing Co. 1976. p. 119.
44. ↑  *Business Korea* (en inglés). Business Korea Limited. 1990. p. 68.
45. ↑  *Paper* (en inglés). Benn Brothers. 1989. p. 47.
46. ↑  "UPM to close down Kajaani paper mill and Tervasaari pulp mill in Finland by the end of the year; Kajaani saw mill and Tervasaari paper mill continue operations" (en inglés). UPM Kymmene. 6 de novembro de 2008. Arquivado dende o orixinal o 27 de febreiro de 2019. Consultado o 27 de febreiro de 2019.
47. ↑  "UPM HAS DECIDED TO RESTRUCTURE ITS SAWN TIMBER AND FURTHER PROCESSING OPERATIONS - UPM SELLS ITS KAJAANI SAWMILL TO PÖLKKY OY". *upm.com* (en inglés). UPM Kymmene. Arquivado dende o orixinal o 24 de outubro de 2014. Consultado o 27 de febreiro de 2019.
48. ↑  *Pulp & Paper* (en inglés). Miller Freeman Publications. 1986.
49. 1 2 3 4 5 6  Harding, Paul (2003). *Finland* (en finés). Lonely Planet. p. 275. ISBN 978-1-74059-076-1.
50. ↑  "Kainuu province: Concept planning for a new hospital". Nordic Healthcare Group. Arquivado dende o orixinal o 11 de decembro de 2014. Consultado o 11 de decembro de 2014.
51. ↑  Geisler, Eliezer; Krabbendam, Koos; Schuring, Roel (1 de xaneiro de 2003). *Technology, Health Care, and Management in the Hospital of the Future* (en inglés). Greenwood Publishing Group. p. 10. ISBN 978-1-56720-623-4.
52. ↑  "Kainuun prikaati" (en finés). maavoimat.fi. Consultado o 12 de marzo de 2019.
53. ↑  "Kajaani Kainuu" (en finés). Museovirasto. Consultado o 12 de marzo de 2019.
54. 1 2  Symington, Andy; Dunford, George (2009). *Finland* (en inglés). Lonely Planet. p. 289. ISBN 978-1-74104-771-4.
55. ↑  "Kajaanin kirkko" (en finés). Kulttuuriympäristön rekisteriportaali. Museovirasto. Arquivado dende o orixinal o 7 de xaneiro de 2014. Consultado o 31 de xaneiro de 2019.
56. ↑  "Kajaani, Kristuksen kirkastumisen kirkko (ort.)" (en finés). Nordkirker.net. Arquivado dende o orixinal o 04 de marzo de 2016. Consultado o 31 de xaneiro de 2019.
57. ↑  "Kainuun islamilainen yhdyskunta Suomessa" (en finés). Uskonnot.fi. Arquivado dende o orixinal o 04 de setembro de 2018. Consultado o 31 de xaneiro de 2019.
58. ↑  "Urho Kekkonen löytyy verkosta, elämäntyö ei" (en finés). Haku.verkkouutiset.fi/. Arquivado dende o orixinal o 19 de xuño de 2002. Consultado o 31 de xaneiro de 2019.
59. ↑  "Teatterin historiaa" (en finés). Kajaanin Kaupunginteatteri. Arquivado dende o orixinal o 14 de febreiro de 2019. Consultado o 2 de febreiro de 2019.
60. ↑  Kullman, Colby H.; Young, William C. (1986). *Theatre Companies of the World* (en inglés). Greenwood Press. p. 449. ISBN 978-0-313-21456-1.
61. ↑  "Kajaani Art Museum". *museot.fi*. museot.fi. Consultado o 24 de outubro de 2014.
62. ↑  Ilunga, Yannick (17 de abril de 2014). "Art for everybody". *Helsinki Times*. Consultado o 28 de novembro de 2014.
63. 1 2  "Tourism Kajaani" (en inglés). Consultado o 2 de febreiro de 2019.
64. ↑  "Kajaanin Runoviikko" (en finés). Runoviikko. Consultado o 2 de febreiro de 2019.
65. ↑  "29.1.2013 Radio Kajaus on RadioMedian tuore jäsenradio" (en finés). Radiomedia.fi. 29 de xaneiro de 2013. Arquivado dende o orixinal o 03 de xaneiro de 2019. Consultado o 2 de febreiro de 2019.
66. ↑  *History* (en inglés). almamedia.com. Arquivado dende o orixinal o 10 de xuño de 2014. Consultado o 3 de xaneiro de 2019.
67. ↑  Lobman, Carrie; O'Neill, Barbara E. (16 de outubro de 2011). *Play and Performance: Play and Culture Studies* (en inglés). University Press of America. p. 60. ISBN 978-0-7618-5532-3.
68. ↑  Taylor, James S. (1 de xuño de 2008). *Non-University Higher Education in Europe* (en inglés). Springer Science & Business Media. p. 81. ISBN 978-1-4020-8335-8.
69. ↑  *Directory of Higher Education Institutions in the EFTA States* (en inglés). Office des publications officielles des Communautés européennes. 1994. p. 54. ISBN 978-92-826-6919-8.
70. ↑  "Kainuu Music Institute". Suomussalmi.fi. Arquivado dende o orixinal o 05 de xullo de 2017. Consultado o 4 de xaneiro de 2019.
71. ↑  "Tanssi (Ballet Kaukametsä)" (en finés). Kajaani.fi. Arquivado dende o orixinal o 04 de xaneiro de 2019. Consultado o 3 de decembro de 2018.
72. ↑  "Suomi-sarja 2018-2019. Sarjataulukko" (en finés). Federación Finlandesa de Hóckey sobre Xeo. Consultado o 27 de decembro de 2018.
73. ↑  "Kajaanin Hokki Suomi-sarjan voittaja 2019" (en finés). Federación Finlandesa de Hóckey sobre Xeo. 20 de marzo de 2019. Arquivado dende o orixinal o 01 de xuño de 2020. Consultado o 1 de decembro de 2019.
74. ↑  "Velkataakka eväsi Hokin Mestis-lisenssin - "Tämä on valtava takaisku Hokille ja kainuulaiselle jääkiekolle"". *jatkoaika.com* (en finés). 24 de maio de 2017. Consultado o 27 de decembro de 2018.
75. ↑  "Championnat de Finlande 2006/07. Mestis" (en francés). www.hockeyarchives.info. Consultado o 27 de decembro de 2018.
76. ↑  "Hokki" (en inglés). www.eliteprospects.com. Consultado o 1 de xaneiro de 2019.
77. ↑  "Kajaanin jalkapallohistoriikkia" (en finés). www.jukkajoutsi.com. Arquivado dende o orixinal o 03 de xaneiro de 2019. Consultado o 1 de xaneiro de 2019.
78. ↑  "Miesten Ykkonen" (en finés). Federación Finlandesa de Fútbol. Consultado o 1 de xaneiro de 2019.
79. ↑  "Kajaanin Haka". Kajaanin Haka. Arquivado dende o orixinal o 31 de marzo de 2018. Consultado o 25 de outubro de 2014.
80. ↑  "2018 jalkapallo Pohjois-Suomi. MIEHET KOLMONEN" (en francés). Federación Finlandesa de Fútbol. Arquivado dende o orixinal o 03 de xaneiro de 2019. Consultado o 2 de xaneiro de 2019.
81. ↑  "Vierasjoukkueille" (en francés). Kajaanin Haka. Arquivado dende o orixinal o 03 de xaneiro de 2019. Consultado o 2 de xaneiro de 2019.
82. ↑  "Stadion" (en francés). AC Kanaani. Arquivado dende o orixinal o 03 de xaneiro de 2019. Consultado o 2 de xaneiro de 2019.
83. ↑  "NAISTEN KAKKONEN, C: SARJATAULUKKO" (en francés). Federación Finlandesa de Fútbol. Arquivado dende o orixinal o 03 de xaneiro de 2019. Consultado o 2 de xaneiro de 2019.
84. ↑  "Sitio web oficial do FC Wimma" (en francés). Consultado o 2 de xaneiro de 2019.
85. ↑  "Infoa radasta" (en finés). kainuunravirata.fi. Consultado o 31 de xaneiro de 2019.
86. ↑  "Henrik Flöjt" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
87. ↑  "Jouko Karjalainen" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
88. ↑  "Marko Kemppainen" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
89. ↑  "Matti Heikkinen" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
90. ↑  "Pekka Suorsa" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
91. ↑  "Jorma Korhonen" (en inglés). sports-reference.com. Arquivado dende o orixinal o 17 de abril de 2020. Consultado o 12 de marzo de 2019.
92. ↑  "Tommi Leinonen" (en inglés). hockeydb.com. Consultado o 12 de marzo de 2019.
93. 1 2 3  *Scandinavian & Baltic Europe*. Lonely Planet. 1999. pp. 239–40. ISBN 978-0-86442-628-4.
94. ↑  Valanto, Sirkka (1984). *Rautateiden arkkitehtuuri* (en finés). Martinpaino. p. 46.
95. ↑  "Location" (en inglés). Finavia.fi. Consultado o 2 de febreiro de 2019.
96. ↑  "About Kajaani Airport" (en inglés). Finavia.fi. Consultado o 2 de febreiro de 2019.
97. ↑  "PASSENGERS BY AIRPORT 1998-2017" (PDF) (en inglés). Finavia.fi. Consultado o 2 de febreiro de 2019.
98. ↑  Colaboradores de OpenStreetMap. *Kajaani* (Mapa). OpenStreetMap. Consultado o 27 de febreiro de 2019.
99. 1 2 3 4 5 6  "Kajaani" (en inglés). Kainuun liitto. Arquivado dende o orixinal o 03 de febreiro de 2019. Consultado o 2 de febreiro de 2019.
100. ↑  "Finnish and American Sister Cities" (en inglés). finlandiafoundation.org. Arquivado dende o orixinal o 02 de febreiro de 2019. Consultado o 2 de febreiro de 2019.
101. ↑  "AQUITAINE. Communes." (en francés). Délégation pour l’Action Extérieure des Collectivités Territoriales (Ministère des Affaires étrangères). Arquivado dende o orixinal o 08 de outubro de 2013. Consultado o 2 de febreiro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kajaani*** |

### Ligazóns externas

* Sitio web da cidade de Kajaani *(en finés)* *(en inglés)*

| * v
* c
* e
Concellos de Kainuu |
| --- |
| Concellos | 
* Hyrynsalmi
* Kajaani
* Kuhmo
* Paltamo
* Puolanka
* Ristijärvi
* Sotkamo
* Suomussalmi

 | Escudo de Kainuu |
| Antigos concellos | 
* Kajaanin maalaiskunta
* Vuolijoki
* Vaala

 |
| 
* **Kainuu**
* **Finlandia**

 |

* Portal:Finlandia

|  |  |
| --- | --- |
| Control de autoridades | 
* Wd: Q193180
* WorldCat
* VIAF: 137203532
* FAST: 1208626
* GeoNames: 654901
* GND: 4745952-9
* ISNI: 000000049294944X
* LCCN: n80057067
* LEI: 7437006XYZLOSYXUS057
* MusicBrainz: ID
* NKC: ge1079821
* WOEID: 566574

 |